# Kuvitteellinen laadullinen esimerkki

* **Haastattelututkimus**: Eron vaikutukset lapsiin
* **Kohdejoukko**: Eron kokeneet henkilöt, joilla on eron aikaan ollut alaikäisiä lapsia.
* **Otanta**: Itsevalikoitunut otos. Haastateltavat löydetty eri puolilta Suomea eroyhdistysten sivuilla julkaistujen tutkimuskutsujen kautta.
* T=tutkija H5=haastateltava

## Litteraatin alku:

T: Kerro vähän alkuun itsestäsi ja liitostasi ennen eroa.

H5: No niinku jo puhelimessa sanoin, olen ollut töissä sairaanhoitajaksi valmistuttuani Virtain terveyskeskuksessa, siis Keiturin sotehan tää nyt on. Jennan syntyessä vielä opiskelin Tampereen ammattikorkeakoulussa. Ville valmistui mua myöhemmin Tampereen yliopistosta ja aluksi asuttiin Sarvijaakonkadulla perheasunnossa, mikä oli tosi hyvä, kun mun äiti jäi just eläkkeelle. Tuskin olisi niin onnistunut, jos ei mummo olisi aina ollut apuna, siis asui siinä Kalevassa. Siinä vaiheessa ei riitoja kyllä ollut, yhtä hyörinää. Kai Villekin ajatteli, että yhdessä elämä edetään.

T: Missä vaiheessa ero sitten tuli?

H5: Päätös tehtiin yhdessä vuosi sitten ja muistan sen päivän tosi hyvin. 5.7.2018 ja jotenkin se iski lujasti, vaikka itsekään vaihtoehtoa nähny. Kirjotin faceen illalla, että tästä päivästä eteenpäin ei enää Villen kanssa ja semmosta kauhistelua, myös kannustusta tuli, mutta en sitten kyllä siellä jatkanut sitä vatvomista. Yhdessä oltiin oltu kahdeksan vuotta ja Jenna oli viisi. Ville viimeisteli gradua yksinäisistä köyhistä ja sitten ei kai itse halunnut olla itsekään yksinäinen edes opiskeluissa, kun tuli tämä kolmiodraama kuvaan, sulle puhelimessa selitinkin.